Els zombies conquisten Paterna
03/07/2017

# Els zombies conquisten Paterna

[![Els zombies conquisten Paterna ](/images/noticias/2017/06/zombies-paterna.jpg)](/images/noticias/2017/06/zombies-paterna.jpg)

03.07.2017

El joc de supervivència, en el que es recreava un món post apocalíptic, va reunir a 714 participants i més de 70 figurants

El dissabte nit, més de 700 persones es van donar cita a Paterna per a participar en la Survival Zombie, un joc de supervivència únic, en el que els participants van haver de demostrar les seues habilitats per a escapar de l'horda de zombies que es va desplegar per la ciutat.

Des de les 23 h, els centenars de supervivents, arribats de diferents localitats, van haver de superar desenes de proves que es van desenrotllar en diferents punts dels barris de Campament, Alborgí i el Centre de Paterna. A més el joc va comptar amb la presència de desenes de veïns que es van acostar a animar als jugadors.

A més de jugadors, l'esdeveniment va comptar amb 70 persones de l'organització, entre figurants i maquilladors que van aconseguir, amb les seues actuacions i caracterització de personatges, traslladar els participants a un món post apocalíptic on havien de sobreviure a la invasió zombie.

Amb eixe objectiu, es van dur a terme diferents representacions en llocs emblemàtics del municipi com el Calvari, el Teatre Capri, l'Auditori o la plaça del poble.

L'esdeveniment va concloure a les 6 hores amb una escena final en l'esplanada del cohetódromo, en la que es va conéixer el desenllaç de la trama i es va premiar als supervivents guanyadors.